經數: 二○九九

經名: 廣淸□傳卷上

頁數: 一一○一

上              欄

1廣淸□傳序

朝奉郎尙書織局員外郎守

太原府大通監兼兵馬都上

騎都尉賜緋魚袋前勾當五

臺山寺司公事○濟川  撰

夫法界無邊. 因利生而示境. 法身無像. 由接

物以現形. 何哉. 蓋慈悲廣大. 雖已證於菩提.

誓願弘深. 尙不捨於薩□. 故大聖文殊. 宅淸

□之境. 示瑞應之形. 良以此也. □自世雄示

滅. 像敎寢傳. 金口微言. 方流於震旦. 玉女妙

質. 不睹於祇園. 聖智隱而易誣. 昏蒙蕩而難

信. 菩薩. 所以運童眞之德. 極遊方之化. 揭慧

日以照六道. 注願海以澤四生. □龍種上尊

之稱. 捨摩尼寶積之證. 示爲弟子. 翊正法於

能仁. 當作如來. 豫尊記於普見. 不出大千之

界. 長居五頂之山. 涅槃. 稱五百仙俱. 華嚴.

說一萬聖衆. 都淨城以演法. 赫祥光而誘人.

寶樂銀書. 深□金剛之窟. 仙花珍樹. 大同靈

鷲之峰. 是以. 波利西來畢命. 願瞻於眞相. 無

著南至捐軀. 思接於慈顔. 敎肇騰蘭以來. 具

聞名號. 地拓魏齊而下. 益廣修崇. 列梵刹以

雲屯. 範聖儀而星布. 鐘聲香氣. 互傳靈感之

□. 寶界金燈. 咸□神奇之應. 濟. 以夙緣薄

祐. 生逢遺法. 尙繇羈官. 得寓靈峰. 時會博

聞. 遍窮異跡. 思得紀述以警後來. 而年紀寢

深. 簡編幾墜. 獨有唐藍谷沙門慧祥. 作傳二

中               欄

卷. 頗成倫理. 其餘亦有傳記. 皆文字舛錯. 辭

意乖謬. 惜乎. 大聖之化跡. 高士之遺□. 將食

滅乎. 慧祥所謂. 時無好事. 使芳塵委絶. 信

哉. 濟川慨其若是. 乃訪得眞容院妙濟一公.

其人純粹聰敏. 博通藏敎. 講說記問. 靡不精

詣. 因請公. 採□經傳. 收□故實. 附益祥傳.

推而廣之. 勒成三卷. 首以吉祥隆世因地. 終

以巨宋親逢化相. 名曰廣淸□傳. 凡三月而

成. 授本院主事. 募工開版. 印施四方. □師心

三寶者. 睹之益信向爾. 時聖宋嘉祐紀號龍

集庚子正月望日謹序

廣淸□傳卷上

淸□山大華嚴寺壇長妙濟

大師賜紫沙門延一重編

菩薩生地見聞功德一

菩薩應化總別機緣二

菩薩何時來至此山三

淸□山得名所因四

五臺四□古聖行跡五

五臺境界寺名聖跡六

釋五臺諸寺方所七

菩薩生地見聞功德一

詳夫大聖曼殊室利曳菩薩. 久已成佛. 示居

因位. 行菩薩行. 接引群迷者也. 何以知之.

按首楞嚴經下卷云. 過去無量無邊不可思

議阿僧祇劫. 爾時有佛. 名龍種上尊王如來.

下              欄

國名平等. 乃至. 爾時平等世界龍種上尊王

如來. 豈異人乎. 卽文殊師利法王子是. 央掘

摩羅經第四云. 北方去此. 過四十二□河沙

刹. 有國名常喜. 佛名歡喜藏摩尼寶積如來.

乃至. 若有聞是如來名者. 恭敬禮拜. 生歡喜

國. 閔四惡趣. 若有持是如來名號者. 若今見

在. 及未來世. 曠野險難諸怖畏處. 皆悉蒙護.

於一切處. 恐怖悉滅. 一切八部諸惡鬼神. 不

能侵擾. 又大寶積經第六十卷. 文殊師利授

記會. 說文殊師利成佛之時. 名爲普見. 以何

義故. 名爲普見. 以彼如來. 於十方無量百千

億那由他諸佛刹中. 普皆令見. 雖未成佛. 若

我現在. 及滅度後. 有聞其名. 亦皆必定當得

成佛. 唯除已入離生之位. 及狹劣心. 彼佛刹

土. 名隨願積集淸淨圓滿. 乃至. 若有得聞文

殊師利名者. 是則名爲面見諸佛. 若有受持

百千億諸佛名號. 若有人稱文殊師利名者.

福多於彼. 何肉稱普見佛名. 何以故. 彼百

千那由他佛. 利益衆生. 不及文殊師利. 於

一時中. 所作饒益. 如是等文證成非一. 或問.

文殊師利成佛國土. 與阿彌陀極樂國土. 優

劣云何. 答. 大寶積經云. 譬如有人析一毛爲

百分. 以一分毛. 於大海中. 取一滴水. 喩阿彌

陀佛刹莊嚴. 彼大海水. 喩普見如來佛刹莊

嚴. 復過於此. 何以故. 普見如來佛刹莊嚴. 不

思議故○上說菩薩成佛功德. 次說菩薩眞

俗生處. 且眞諦生處者. 華嚴經七十九. 說菩

薩有十種生處. 何者爲十. 善男子. 菩提心是

菩薩生處. 生菩薩家故. 深心是菩薩生處. 生

經數: 二○九九

經名: 廣淸□傳卷上

頁數: 一一○二

上              欄

善知識家故. 諸地是菩薩生處. 生波羅蜜家

故. 大願是菩薩生處. 生妙行家故. 大悲是菩

薩生處. 生四攝家故. 如理觀察是菩薩生處.

生般若波羅蜜家故. 大乘是菩薩生處. 生方

便善巧家故. 敎化衆生是菩薩生處. 生佛家

故. 智慧方便是菩薩生處. 生無生法忍家故.

修行一切法是菩薩生處. 生過現未來一切

如來家故. 善男子. 菩薩摩訶薩. 以般若波羅

蜜爲母. 方便善巧爲父. 檀波羅蜜爲乳母. 尸

波羅蜜爲養母. 忍波羅蜜爲莊嚴具. 勤波羅

蜜爲養育者. 禪波羅蜜爲浣濯人. 善知識爲

敎授師. 一切菩提分爲伴侶. 一切善法爲眷

屬. 一切菩薩爲兄弟. 菩提心爲家. 如理修行

爲家法. 諸地爲家處. 諸忍爲家族. 大願爲家

敎. 滿足諸行爲順家法. 勸發大乘爲紹家業.

法水灌頂一生所繫菩薩. 爲王太子. 成就菩

提. 爲能淨家族. 此名菩薩眞實生處○次說

菩薩世諦示現生處. 據文殊師利般涅槃經

云. 爾時跋陀婆羅菩薩. 卽從座起. 整衣服爲

佛作禮. 長□合掌. 白佛言. 世尊. 是文殊師

利法王子. 已曾親近百千諸佛. 在此婆婆世

界. 施作佛事. 於十方面. 變現自在. □後久

遠. 當般涅槃. 佛告跋陀婆羅. 此文殊師利. 有

大慈悲. 生於舍衛國多羅聚落梵德婆羅門

家. 其生之時. 家內室宅. 化生蓮華. 從母右

脅而生. 身紫金色. 墮地能語. 如天童子. 有七

寶蓋. 隨覆其上. 詣諸仙人. 心出家法. 諸婆羅

門. 九十五種諸論議師. 無能[&FFFF]#對. 唯於我所.

出家學道. 乃至. 我今略說. 爲未來世盲瞑衆

中              欄

生. 又般涅槃經云. 其有得聞文殊師利名者.

見形像者. 百千劫中. 不墮惡道. 若有讀誦文

殊師利名者. 設有重障. 不墮阿鼻極惡猛火.

常生他方淸淨國土. 値佛聞法. 得無生法忍.

又寶□經第二卷云. 若施三千大千世界其

中所有一切衆生. 給諸樂具. 百千億歲. 不如

施文殊師利一爪端許. 所生福德. 勝前福德.

或有問曰. 菩薩旣久已成佛. 何故復爲菩薩.

答. 無垢稱經云. 雖得佛道轉於法輪. 而不捨

於菩薩之道. 是菩薩行. 又大慈恩寺基法師

阿彌陀經疏. 引經云. 我昔能仁師. 今爲佛

弟子. 二尊不□化. 故我爲菩薩. 又問. 何故

菩薩名文殊師利. 答. 斯乃古時訛略梵語. 今

巨宋新傳. 及唐時不空三藏所傳. 皆云曼祖

(仁祖切)室利(二合)曳. 此云妙吉祥. 此菩薩. 立名有

二. 初就世俗. 因瑞障名. 二就勝義. 以德立號.

且初世俗因瑞障名者. 以菩薩生時. 有十種

吉祥事故. 所以菩薩名妙吉祥也. 何爲十種.

吉祥之事. 一天降甘露. 二地涌伏藏. 三倉變

金粟. 四庭生金蓮. 五光明滿室. 六□生鸞

鳳. 七馬産麒麟. 八牛生白Ｃ. 九□誕龍豚. 十

六牙象現. 所以菩薩因瑞障名也. 二依眞諦

立名者. 據金剛頂經說. 由菩薩身. 普攝一切

法界等如來身. 一切如來智慧等. 及一切如

來神變遊戱. 已由極妙吉祥. 故名妙吉祥也.

故知. 文殊師利菩薩. 神通功德不可思議. 大

華嚴經第六十一入法界品. 舍利弗. 告諸比

丘. 汝可觀察文殊師利淸淨之身. 相好莊嚴.

一切天人. 莫能思議. 汝可觀察文殊師利圓

下              欄

光映徹. 令無量衆生. 發歡喜心. 汝可觀察文

殊師利光網莊嚴. 滅除衆生無量苦惱. 汝可

觀察文殊師利衆會具足. 皆是菩薩往昔善

根之所攝受. 汝可觀察文殊師利所行之路.

左右入步. 平坦莊嚴. 汝可觀察文殊師利所

住之處. 周□十方. 常有道場. 隨逐而轉. 汝

可觀察文殊師利所行之路. 具足無量福德

莊嚴. 左右兩邊. 有大代藏. 種種珍寶. 自然

而出. 汝可觀察文殊師利. 曾供養佛善根所

流. 一切[&FFFF]#間出莊嚴藏. 汝可觀察文殊師利.

諸世間主. 雨供具雲. 頂禮恭敬. 以爲供養.

汝可觀察文殊師利. 十方一切諸佛如來. 將

說法時. 悉放眉間白女相光. 來照其身. 從頂

上入. 又云. 文殊菩薩. 能隨所樂. 現自在身.

威光赫奕. 蔽諸大衆. 以自在大慈. 令彼淸□.

自在大悲. 起說法心. 以廣大辯才. 將爲說法.

文多不載. 故知. 菩薩以大善巧. 拯接群生. 爲

不請友. 救世大悲. 斯言信矣. 華嚴七十九. 彌

勒菩薩. 告善財言. 文殊師利所有大願. 非餘

無量百千億那由他菩薩之所能有. 善男子.

文殊師利童子. 其行廣大. 其願無邊. 出生一

切菩薩功德. 無有休息. 善男子. 文殊師利. 常

爲無量百千億那由他諸佛母. 常爲無量百

千億那由他菩薩師. 敎化成就一切衆生. 名

稱普聞十方世界. 常於一切諸佛衆中. 爲說

法師. 一切如來之所讚歎. 住甚深智. 能如實

見一切諸法. 通達一切解脫境界. 究竟普賢

所行之行. 善男子. 文殊師利. 是汝善知識.

令汝得生如來家. 長養一切諸善根. 發起一

經數: 二○九九

經名: 廣淸□傳卷上

頁數: 一一○三

上              欄

切助道法. 値遇眞實善知識. 令汝修一切功

德. 入一切願網. 住一切大願. 爲汝說一切菩

薩□密法. 現一切菩薩難思議行. 與汝往昔

同生同行. 是故善男子. 汝應往詣文殊之所.

莫生疲厭. 集傳者曰. 校此而論. 旣彼善財. 得

見文殊. 皆是往昔同生同行. 乃至. 不生疲厭.

肉今之火宅諸子. 若能專心心見大聖. 豈不

宜哉

菩薩應化總別機緣二

夫. 大聖應化. 有總有別. 隨機緣故. 云何爲

總. 答. 如華嚴經第五十卷說. 譬如月輪有四

希奇未曾有法. 何等爲四. 一映蔽一切星宿

光明. 二隨逐於時. 示現虧盈. 三於閻色提淸

淨水中. 影無不現. 四一切見者. 皆對目前.

而此月輪. 無有分別. 無有戱論. 佛子. 如來

身月. 亦復如是. 有四希奇未曾有法. 何等爲

四. 一所謂映蔽一切聲聞緣覺. 學無學衆. 二

隨其所宜. 示現壽命. 脩短不同. 而如來身. 無

有增減. 三一切世界淨心衆生菩提器中. 影

無不現. 四一切衆生有瞻對者. 皆謂如來唯

現我前. 隨其心樂. 而爲說法. 令得解脫. 乃

至. 而如來身. 無有分別. 無有戱論. 今文殊亦

爾. 故菩薩般涅槃經云. 住首楞嚴三昧力故.

於十方面. 或現初生. 或現滅度. 入般涅槃. 現

分舍利. 饒益衆生. 乃至. 是文殊師利. 有無量

神通變現. 不可具說. 此上所顯. 卽是菩薩. 遍

一切處. 普應機緣. 故名爲總. 故華嚴□. 引經

偈云. 文殊大菩薩. 不捨大悲願. 變身爲異道.

或冠或露體. 或處小兒叢. 遊戱邑聚落. 或作

中              欄

貧窮人. 衰容爲老狀. 以現飢寒苦. 巡行坊市

Ｃ. 心乞衣財寶. 令人發一施. 與滿一切願. 令

使發信心. 信心旣發已. 爲說六度法. 領萬諸

菩薩. 居住五頂山. 放億種光明. 人天咸悉睹.

罪垢皆消滅. 二別者. 卽今遍在淸□五臺山.

是也. 以此處機緣勝故. 又是本所居. 金色世

界報土. 在此也. 按大唐東夏神洲感通錄宣

律師. 常於唐麟德元年仲春之季. 有數天人

來. 禮覲律師. 共相談□. 律師. 因問天人云.

古共相傳. 文殊在淸□山. 嶺五百仙人說法.

經中明說. 文殊. 是舊住娑婆世界菩薩. 娑婆.

是大千總號. 如何偏在此方. 天人答云. 文殊

者法身大士. 諸佛之元帥也. 隨緣利現. 應變

不同. 大士之功. 非人境界. 不勞評論. 但大聖

多在淸□山. 山下有仙花山. 有五臺縣. 淸□

府. 往往人到. 不得不信

菩薩何時至此山中三

按大方廣佛華嚴經四十五菩薩住處品云.

東北方有處. 名淸□山. 從昔已來. 諸菩薩

衆. 於中止住. 現有菩薩. 名文殊師利. 與其眷

屬諸菩薩衆一萬人. 俱常在其中. 而演說法.

又據文殊菩薩現寶藏陀羅尼經云. 爾時. 金

剛密跡主菩薩. 白佛言. 世尊. 昔常爲我說如

是言. 我滅度後. 於贍部洲惡世之時. 文殊師

利. 廣能利益一切衆生. 大作佛事. 唯願世尊.

爲我分別演說. 於何處住. 復於何方而行利

益. 憐愍攝護諸衆生故. 願爲說之. 乃至. 佛告

金剛密跡主菩薩言. 我滅度後. 於此贍部洲.

東北方有國. 名大振那. 其中有山. 名爲五頂.

下              欄

文殊師利童子. 遊行居住. 爲諸衆生. 於中說

法. 及有無量龍天. 夜叉羅刹. 緊那羅. 摩○羅

伽. 人非人等. 圍繞供養. 乃至. 文殊師利. 有

如是等無量威德. 神通變化自在莊嚴. 廣能

饒益一切有淸. 成就圓滿福德之力. 不可思

議. 又據文殊般涅槃經云. 如是大士. 久住首

楞嚴三昧. 佛滅度後. 四百五十歲. 當至雪山.

爲五百仙人. 說法敎化. 成就令不退轉. 又感

通錄上卷. 宣律師. 問天人云. 今五臺山中臺

之東南二十里. 見有大孚靈鷲寺. 兩堂隔[&FFFF]#.

於今猶在. 南有花園. 可三頃許. 四時發彩. 人

莫究其所始. 或云. 漢明所造. 或云. 魏孝文所

作. 互說不同. 如何. 天人答云. 二帝俱曾於此

造寺供養及阿育王. 亦曾於此造塔. 昔周穆

王時. 已有佛法. 此山靈異. 文殊所居. 漢明之

初. 摩騰天眼. 亦見有塔. 勸常造寺. 名大孚靈

鷲. 言孚者信也. 帝信佛理. 立寺勸人. 名大孚

也. 又此山形. 與其天竺靈鷲山相似. 因以爲

名焉. 元魏孝文. 北臺不遠. 常來禮謁. 見人馬

行跡. 石上分明. 其事可知至唐朝. 因澄觀法

師. 於此造大華嚴經疏. 遂下○改爲大華嚴

寺. 或問. 據華嚴經菩薩住處品. 卽說菩薩常

在此山. 如何現寶藏經及般涅槃經二經. 皆

言佛滅度後. 方來此山. 答. 此由菩薩住首楞

嚴三昧. 無作妙力. 能分一身爲無量身. 復以

無量身入一身. 俱無障□. 如經廣說. 能以一

身分無量身故. 卽一身常在此山. 其所分身.

於十方界. 施難思化. 卽華嚴所說在此山. 是

也. 又復以無量身入一身故. 卽十方界施化

經數: 二○九九

經名: 廣淸□傳卷上

頁數: 一一○四

上              欄

旣畢. 還來入此一身. 引導衆生. 令發心故. 卽

現寶藏經及般涅槃經言. 佛滅度後來入此

山. 是也. 於理何妨. 肉是大聖不思議之境. 豈

可凡情能測度哉. 故顯揚論說. 於不思議境

界. 强思議者. 有三過失. 一得心狂亂過失.

二生非福過失. 三不得善過失. 如非强思議

者. 得三善果. □此可知. 箋云. 雖神應無方.

道無不在. 但菩薩本所化境. 機緣偏勝. 何所

疑焉

淸□山得名所因四

按華嚴經疏云. 淸□山者. 卽代洲雁門郡五

臺山也. 以歲積堅□. 夏仍飛雪. 曾無二暑. 故

曰淸□. 五峰聳山. 頂無林木. 有如累土之臺.

故曰五臺. 海東文殊傳云. 五臺. 卽是五方如

來之座也. 亦象菩薩頂有五□. 余因此二文.

今更廣之. 按千□經. 及文殊師利五字陀羅

尼. 瑜伽觀門所說. 文殊表般若. 能生諸佛故.

大寶集經第六十文殊會云. 文殊師利白佛

言. 世尊. 我以無□天眼所見十方無量無邊

諸佛刹中一切如來. 若非是我勸發決定菩

提心. 敎授敎誡. 令修布施持戒忍辱精進禪

定智慧. 令得阿□多羅三□三菩提者. 我於

菩提. 終不應證. 而我要當滿此所願. 然後乃

證無上菩提. 又文殊表般若者. 菩薩大悲. 能

爲增上. 斷滅一切諸衆生等煩惱罪業. 按金

剛頂經金剛覺大菩薩三摩地一切如來智慧

品云. 爾時世尊. 復入文殊師利摩訶菩提薩

□三摩耶所生法. 如持金剛三摩地已. 從自

心出此一切如來大智慧三摩耶. 名一切如

中              欄

來心印. 卽說密語. 跋折□底瑟那(二合)□出此

語時. 於一切如來心. 卽彼薄伽梵. 執金剛以

爲智劍而出已. 同一密合. 入於毘盧遮那佛

心中. 便爲[&FFFF]#□. 旣成就已. 住於毘盧遮那佛

手中. 於時從彼如來[&FFFF]#□身中. 出現一切世

界等如來身. 一切如來智慧等. 及一切如來

神變遊戱已. 由極妙吉祥故. 及金剛薩□三

摩地. 極堅牢故. 同一密合. 以爲文殊師利摩

訶菩提薩□身. 旣成就已. 住於世尊毘盧遮

那佛心. 而高聲作是言曰. 我是諸佛語. 號爲

文殊聲. 若以無形色. 音聲可得知(以諸佛法身. 本無)

(形相. 恐成斷滅故. 以音聲假詮表之. 詮佛語言. 卽文殊聲也)爾時文殊師利摩

訶菩提薩□. 從世尊心下已. 依一切如來右

邊月輪中住. 復請敎示. 爾時. 毘盧遮那佛. 入

一切如來智慧三摩耶金剛三摩地已. [&FFFF]#一

切如來斷除煩惱三摩耶. 爲盡遍衆生界. 斷

除一切苦故. 及一切安樂悅意受用故. 乃至.

成就一切如來隨順音聲圓滿慧最上悉地

故. 彼金剛覺. 於文殊師利摩訶菩提薩□. 如

上於雙手授之. 乃至. 以其金剛[&FFFF]#揮斫已. 而

高聲唱言. 此是諸如來般若波羅蜜能破諸

怨敵. 滅罪中爲最. 故菩薩左手持梵夾. 表般

若體. 自性淸淨. 右手持[&FFFF]#. 表般若用. 斷除衆

生煩惱怨敵. 又五字瑜伽觀門之表者. 阿者

無生門. 詮一切法無生. 表大圓鏡智. 東方金

剛部主阿褒如來. 卽菩薩頂上東邊一□之

象也. □者. 無垢門. 詮一切法無垢. 表平等性

智. 南方寶部主寶生如來. 卽菩薩頂上南邊

一□之象也. 跛者. 無第一義諦門. 表妙觀察

下              欄

智. 西方蓮花部主無量壽如來. 卽菩薩頂上

西邊一□之象也. 左者. 諸法無行門. 表成所

作智. 北方□磨部主不空成就如來. 卽菩薩

頂上北邊一□之象也. 娜者. 諸法無性相離

語言文字門. 表淸淨法界. 中方如來部主毘

盧遮那如來. 卽菩薩頂上中方一□之象也.

故菩薩頂分五□. 山派五峰. 豈徒然哉. 良有

以也. 故華嚴疏云. 表我大聖五智已周. 五眼

已淨. 總五部之眞原. 故首戴五佛之冠. 頂分

五方之□. 運五乘之要. 淸五濁之災矣. 此山.

磅[&FFFF]#數州. 綿五百里. 左□□岳. 隱□參天.

右控洪河. □□帶地. 北臨朔野. 限雄鎭之關

防. 南擁汾陽. 作神洲之勢勝. □環日月畜洩

雲龍. 雖積雪夏凝. 而奇花萬品. 寒風冬冽. 而

珍卉千名. 丹□橫開. 翠屛疊起. 排空度險. 時

逢物外之流. □蘿履危. 每造非常之境. 白雪

凝布. 疑淨練於長江. □日熾昇. 認扶桑於火

海. 又華嚴疏主. 釋菩薩住處品云. 余幼尋玆

典. 每至斯文. 皆掩卷而歎. 遂不遠萬里. 委命

棲託聖境. 相誘十載於玆. 其感應昭著. 盈於

耳目. 及夫夏景勝事尤多.  歷歷龍宮. 夜開千

月. 纖纖瑞草. 朝間百花. 或萬聖羅空. 或五雲

凝岫. 圓光映乎山翠. 瑞鳥[&FFFF]#於煙□. 唯聞大

聖之名. 無復人間之慮. 入聖境者接武. 革塵

心者架肩. 相視互謂非凡. 觸目皆爲佛事. 其

山勢寺宇. 難以盡言. 自大師晦跡於西天. 妙

德揚輝於東土. 雖法身長在. 而□山空掩於

荒榛. 應現有方. 鷲嶺得名於玆土. 神僧顯彰

於靈境. 宣公上稟於諸天. 漢明肇啓於摩騰.

經數: 二○九九

經名: 廣淸□傳卷上

頁數: 一一○五

上              欄

魏帝中孚於至化. 北齊數州以似俸. 有唐九

帝之□光. 五天殉命以奔風. 八表亡驅而競

記. 其有居神洲. 一生而不到. 奚異舍衛三億

之徒哉. 按大唐神洲感通錄云. 代州東西. 有

五臺山者. 古稱神仙之宅也. 山方五百里. 勢

極崇峻. 上有五臺. 其頂不生草木. 松柏茂

林. 森於谷底. 其山極寒. 南號淸□山. 山下

有淸□府. 經中明說文殊將五百仙人住淸

□雪山. 卽斯地也. 所以古來心道之士. 多遊

此山. 靈□遺窟. 奄然在目. 不徒設也. 中臺最

高. 去幷七百. 望如指掌. 上有小石色圖. 其量

千許. 卽後魏文帝宏所立也. 石上人馬之跡.

宛然存焉. 頂有大泉. 名曰太華. 澄淸似鏡. 有

二色圖夾之. 中有文殊師利像. 人有至者. 鐘

聲香氣. 無日不聞. 神僧瑞像. 往往逢遇. 大唐

龍朔已來. ○下令會昌寺僧會□. 往彼修治

寺塔. 前後再返. 亦遇靈感. 至正觀中. 有解

脫禪師. 聚從習定. 自云. 於花園北. 四度見文

殊師利. 翼從滿空. 群仙異聖. 不可勝記. 或

問. 此淸□山. 爲但山寒. 名曰淸□. 爲就勝德

耶. 若但山寒. 名淸□者. 卽陰山窮谷. 凍寒之

方. 皆應淸□. 若就勝德名淸□者. [&FFFF]#諸仙聖

所住之處. 應亦淸□. 卽何獨此山擅斯名也.

答. 必二相兼. 卽無濫矣. 一爲山寒. 兼有五

頂. 如上已說. 二惟就文殊化境. 揀餘仙聖所

居. 如般泥洹經云. 若有讀誦文殊師利名者.

設有重障. 不墮阿鼻極苦猛火. 常生他方淸

□國土. 値佛法. 得無生忍. 華嚴經入法界

品云. 以自在大慈. 令彼淸□. 斯之謂矣. 故

中                欄

化方逐物. 衆生自見於興亡. 報土湛然. 不隨

器界之生滅. 如斯而已矣

五臺四□右聖行跡五

按靈記. 五臺有四□. 去臺各一百二十里. 據

古圖所載. 今此臺. 卽古中臺. 中臺卽南臺.

大黃尖卽北臺. □□山是西臺. 漫天石是東

臺(唯北臺中臺. 古時有異. 東西二臺古今無異)

無恤臺. 常山頂是也. 昔趙簡子. 名無恤. 曾

登此山觀代國. 下瞰東海[&FFFF]#[&FFFF]#宮. 觀神仙之

宅. 此是普賢菩薩. 於中止住. 雲霞出沒. 往來

五臺. 登臺者. 多見靈瑞. 綠斯聖跡故. 號爲東

□也. 西[&FFFF]#[&FFFF]#山. 上有宮池古廟. 隋煬帝. 避暑

於此而居. 因說天池. 造立宮室. 龍樓鳳闕.

遍滿池邊. 此池. 世傳神龍所居. 緣斯聖跡故.

號爲西□也. 南有繫舟山. 上有銅□. 舡軸猶

在. 昔堯遭洪水. 繫舟於此. 世傳堯睹文殊現

於南臺. 緣斯聖跡故. 謂之南□也. 北有覆宿

堆. 卽夏屋山也. 後魏孝文皇帝. 避暑往覆宿

此. 因以名焉. 下見雲州石窟寺. 世傳山上有

乾□婆誠. 卽化城也. 常於日欲出時. 城乃現

焉. 又望見北川. 吳塚壘壘. 有鬼□南行. 及見

南山柏谷[&FFFF]#(力鬼切)出隨行. 文帝□之. 其[&FFFF]#. 卽

□低曲而走. 因謂之亞走柏. 由此事跡. 謂

之北□也. 至巨唐儼禪師. 神異僧也. 嘗登西

南臺之上. 望見五頂. 皆有五色雲覆之. 隨雲

覆者. 配之爲臺. 唯古之中臺. 卽今之北臺. 古

之南臺. 卽今之中臺(孝文封爲南岳也)餘皆定矣

五臺境界寺名聖跡六

中臺頂上. 有太華池. 方圓二里. 天生九曲. 其

下              欄

水湛然色若琉璃. 澄澈見底. 池內平處. 有石

磊落. 叢石間. 復有名花. 百品交映. 神龍宮宅

之所在焉. 人暫視之. [&FFFF]#(所錦切)然神駭. 雲霧祥

映. 難以具言. 然池之大小淺深. 神變不定. 故

禮謁者. 解瓔□□. 投中而去  隨開皇十一

年. 文帝. ○□州刺使崔震. 持供於五臺頂. 設

齋立碑. 及睹後魏博陵公太守. 奉使登臺. 遙

瞻叢石. □是菩薩身□瓔珞. 故寶臺鐵塔. 功

德最多. 不可□紀

古十寺

大孚靈鷲寺   王子寺   靈峰寺  [&FFFF]#仙

寺   天盆寺  淸□寺   石窟寺   佛光

寺   宕昌寺  樓觀寺

今益唐來寺六

竹林寺   金閣寺   安聖寺   文殊寺

玉華寺   聖壽寺

靈跡四

太華池   白水池   孝文人馬跡   千年

□窟

名花五

日菊花   孝文十二院花   五鳳花   百

枝花   □囊花

北臺頂上有天井. 下有龍宮白水池相連. 金

剛窟亦相通徹

古有八寺

寶積寺   淨明寺   木爪寺   普濟寺

公主寺   甘泉寺   大谷寺   聖壽寺

今益寺二

寶山寺   太平興國寺

經數: 二○九九

經名: 廣淸□傳卷上

頁數: 一一○六

上              欄

靈跡十六

七佛池   羅漢臺   九女泉   公主臺

孝文敎鷹臺   孝文打毬場   仙人庵

禪菴[&FFFF]#   亞走柏   生死[&FFFF]#   空心[&FFFF]#

生地獄   鄧隱峰塔   □山   玉泉   金

井

異草二

□足草   [&FFFF]#[&FFFF]#草

東臺. 舊名雪峰. 山麓有硏伽羅山. 臺上遙見

滄八諸州. 日出時. 下視大海. 猶陂澤焉

古寺一十五

華林寺   香雲寺   觀海寺   香[&FFFF]#寺

銅鐘寺   石堂寺   龍盤寺   光明寺

萬像寺   鳳嶺寺   龍泉寺    五王寺

天城寺   溫湯寺   古華嚴寺

今益寺三

金界寺   乾明寺   東塔院(今爲尼院)

靈跡十一

松子戍   亦龍口   六鳳□    明月池

五王城   棗林   乳頭香[&FFFF]#   硏伽羅山

那羅延窟   萬聖足跡   溫湯

藥三

人參   長松   茯□

西臺. 與□[&FFFF]#巖相連. 危□干雲. 喬林拂日. 分

空絶壁. 接漢曾巒

古寺十二

□密寺   石門寺    楡勤寺   乳石寺

東尖寺   大會寺    日照寺    向陽寺

鐵勤寺   色圖寺    熊頭寺    豹子寺

中               欄

今益寺四

李牛寺   黑山寺   仰盤寺   病牛泉寺

靈跡一十五

泥齊和尙  孝文射□   落王崖   香山

師子□   于□國王□    二聖對譚石

八功德水   石門   鳥門   龍窟   薩□

崖   王子燒   身塔   割肉坐石   王母

仙桃

藥三

黃精   茯□   木瓜

南臺孤絶. 距諸臺差遠. 林麓□鬱. 君崖傾□.

最爲幽寂. 昔有僧明禪師. 居此三十餘載. 亦

遇神仙. 飛空而去. 唯蟬□其皮. 三十里內. 悉

是名花. 遍生峰岫. 俗號仙花山. 化寺屢[&FFFF]#. 鐘

聲時發. 昔曾有人遇異人. 形偉冠世. 言語之

間. 超騰遂遠. 故僧明禪師歌曰. 南臺秀峙. 龍

神歸依. 春雲靄靄. 夏雨□□. 黑白瞻禮. 失渴

忘疲. 何罪不滅. 何福不滋. 臥於石[&FFFF]#. 而坐神

龜. 菩薩麻充其龍枝. 羅色草結作禪衣. 居巖

Ｃ兮靜慮. 履山□兮尋師. 餐松長智餌. 菊除

飢講. 說般若志. 行禪師再. 睹龍母. 又見龍

兒. 家施白藥. 永離苦衰

古寺九

娑婆寺   殊公寺   郭[&FFFF]#寺   嵌巖寺

色圖寺   高嶺寺   石臺寺   小柏寺

赤崖寺

今益寺三

福聖寺   靈境寺   法華寺

靈跡九

下              欄

七佛谷   龍宮勝堆    萬畝平   東王相

西王相   神龜    東車尖    西車尖   石

[&FFFF]#

藥二

人參   鐘乳

中臺北. 北臺南. 中間有諸佛浴池. 一百二十

所. 四面是水. 中心有土臺. 方圓三尺. 號爲菩

薩□掌. 遊戱之地. 其歲香氣□馥. 色相光

明. 人熟視之. 神移目亂. 不敢久住. 然人亦罕

到池中. 多出白雲. 狀如隊仗. 有梵志婆羅門

像. 如睹菩薩及圓光者. 白衣卽得初果及第

二果. 若淨戒之僧. 得第三第四果也. 金剛窟

卽文殊大宅. 此窟. 在東北臺二麓之下. 樓觀

谷內. 南北嶺間. 有石門□先聖出入之處. 人

多不識. 昔有繁峙縣佛慧師. 曾入此窟. 行約

三十里. 有橫河. 旣濟卽抵平川. 無復凡木. 但

見寶林. 極望四周. 金樓瓊塔. 九然晃目. 佛慧

師. 出爲人說此

唐長安二年. 遣使於五臺山大孚靈鷲寺. 前

採花萬株. 移於禁掖. 奇香異色. 百品千名. 令

內道場. 裁植供養. ○萬善寺尼妙勝. 於中臺

造塔. 凡一○功畢. 遣內侍黃門金守珍. 就山

供養. 顯慶設齋. 乃供一萬菩薩是日. □代諸

處. 巡禮僧數. 盈一萬. 皆云. 萬聖赴會. 普施

一□錢. 一萬緡. 別施菩薩. 內侍與州縣. 具

達朝廷. 由斯靈瑞. 臺山復興

釋五臺諸寺方所七

按靈跡記. 稱古傳有寺一百一十. 北齊割數

州租稅. 以充供養. □自後周已來. □遭廢

經數: 二○九九

經名: 廣淸□傳卷上

頁數: 一一○七

上              欄

毁. 甄臺寂寞. 空餘□鹿之場. 寶塔□頹. 但聚

斟梟之跡. 俄鐘隨季. 海內分崩. 寓縣沸騰. 生

靈塗百. 兵火延及. 蕩焉靡遺. 大率伽藍多從

□燼. 名額旣泯. 基址徒存. 其堪住持者. 六十

七所. 餘皆食沒焉

大孚靈鷲寺者. 世傳後漢永平中所立. 所以

名靈鷲者. 據西域記第九卷說. 梵云結栗陀

羅矩□山. 卽釋尊說法華經之地. 唐云鷲峰.

亦曰鷲臺. 接北山之陽. 孤標特起. 旣棲鷲鳥.

又類高臺. 空翠相映. 濃言分色. 此山亦然. 今

眞容院所居之基. 岡巒特起. 有類高臺. 勢接

中臺北臺之麓. 山形相似. 故以名焉. 寺依此

山立名. 故云大孚靈鷲寺也. 昔有朔州大雲

寺惠雲禪師. 德行崇峻. 明帝禮重. 詔請爲此

寺尙座. 樂音一部工技百人. 簫笛□□. 琵琶

箏瑟. 吹螺振鼓. 百戱喧□. 舞袖雲飛. 歌梁塵

起. 隨時供養. 繫日窮年. 樂比摩利天仙曲. 同

維衛佛國. 往飛金剛窟內. 今出靈鷲寺中. 所

奏聲合苦空. 聞者斷惡修善. 六度圓滿. 萬行

精純. 像法已來. 唯玆一遇也

淸□寺. 依山立名. 託居巖側. 前通[&FFFF]#壑. 上

接雲霓長安二年五月十五日. 建安王仕幷

州長史. 奏重修葺. ○大德感法師. 親謁五臺.

山以七月二十日. 登臺之頂. 僧俗一千餘人.

同見五色雲中. 現佛手相. 白狐白鹿. 馴狎於

前. 梵響隨風. 流亮山谷. 異香芬馥. 遠近襲

人. 又見大僧. 身紫金色. 面前而立. 復見菩

薩. 身帶瓔珞. 西峰出現. 法師. 乃圖□聞奏.

帝大悅. 遂封法師昌平縣開國公. 食邑一千

中              欄

戶. 請充淸禪寺. 主掌京國僧尼事. 仍○左庶

子候知一. 御史大夫魏元忠. 命工琢玉御容.

入五臺山. 禮拜菩薩. 至長安三載. 送向淸□

山安置. 於是傾國僧尼. 奏乞 送之. 帝不許. 以

雁門地連□□. 但留御容於太原崇福寺大

殿. 中間供養. 於五臺山. 造塔建碑. 設齋供

養. 是知眞境菩薩所居. 帝王日萬機之務. 猶

造玉身. 來禮大聖. □餘凡庶. 豈不從風一遊

淨域. 累劫女消. 暫陟靈峰. 多生障滅者矣

佛光寺. 燕宕昌王所立. 四面林巒. 中心平坦.

宕昌王. 巡遊禮謁. 至此山門. 遇佛神光. 山林

遍照. 因置額. 名佛光寺唐. 正觀七年. 五臺縣

昭果寺解脫禪師. 重加修建. 事如惠祥傳所

說

王子寺. 備惠祥傳中所載

西臺. 接東峨谷. 有一古寺. 名□[&FFFF]#嚴. 亦具惠

祥傳所說. 此寺. 唐垂拱中. 有[&FFFF]#門淸信士. □

閭崇義. 彼同素服. 心造玄關. 畢志有歸. 勵精

罔倦. 薄遊玆寺. 誓願住持. 經閣始成. 樓臺營

構. 堂殿房廊. 六七院宇. 二三四輩行人. 雲屯

慈地. 十方名德. 輻湊其中. 無憚□勞. 惟專禪

誦. 至長安三年. 國家搜羅英彦. 不遺巖野. □

閭崇義. 遂被召入. 因乞爲僧. ○許披剃. 後乃

還山. 終於此寺也

北臺之西. 繁峙縣東南. 有一寺. 名公主寺後

魏文帝第四女信誠公主所置. 年代浸遠. 尼

衆都絶. 房廊院宇. 佛殿講堂. 九女色圖. 瓦避

猶在. 唐世. 有尼童女名醜. 醜得一玉石. 方圓

一尺. 文成五色. 表裏光瑩. 自持至都. 獻則天

帝. 帝賜絹百束. 且須後命. 志擬置額度尼. 醜

下              欄

醜染病. 而歸旣卒. 方召不遂其願

北臺之麓. 有木瓜寺. 往昔登臺. 路由玆地.

年代曠遠. 不知建立之始. 寺有長髮女. 名佛

惠. 年七十四五. 貌似愚癡. 百歲耆□. 自少見

者. 容狀初無改變. 修葺伽藍. 常爲導首. 繁

峙. 曾有三百餘人. 逐佛惠上北臺. 適逢雨雹.

遽引下臺側. 投一[&FFFF]#(力鬼切)下. [&FFFF]#半空如室. 佛

惠前進. 諸人隨入. 同坐[&FFFF]#空. 悉能容受衆不

測其神. 時謂肉身菩薩

普濟寺. 居大黃尖嶺之南. 林麓淸虛. 川原疏

曠. 西見□□山. 東望漫天石. 南睹中臺北

臺. 當木瓜之北有入地泉. 巡臺之人忽逢雨

雹. 於此避難

北臺北谷內. 有宋谷寺. 寶積寺. 又東北. 有寶

山寺. □居谷內院宇幽奇. 樓臺壯麗. 卽今見

存

生地獄. 去北臺東不遠. 有亂石交聳. 聞諸古

老昔有張善和者. 嘗逐一白□至此. 而陷內

見地獄. 去地獄不遠. 又睹一經藏. 層閣壯麗.

善和怖駭. 是刺其中. 因見藏內. 塵埃甚厚. 其

傍亦有□. 靜掃除之. 於善和. □爾善心生

焉. 因卽掃除. 令極潔淨. 承斯片善. 還復得

出. 余謂. 若非大聖願力境界. 焉能感化若是

哉

鄧隱峰禪師者. 福建邵武人也. 世傳. 與妹

出家. 俱來遊臺. 至臺之頂. 忽失兄所在. 妹尋

訪不得. 至北臺西. 道南石上. 頭下足上. 倒植

而立. 裙衣上聳. □而不亂. 庵. 然示滅妹曰.

輕躁之性. 死而不易. 遂乃推倒. 卽於其處. 而

經數: 二○九九

經名: 廣淸□傳卷上

頁數: 一一○八

上              欄

羅維之. 收其靈骨. 壘石爲塔. 至今在焉

□山者. 在北臺東北. 世傳. 後魏孝文皇帝. 臺

山避暑. 大聖化作梵僧. 從帝乞一坐具之

地. 修行住止. 帝許之. 梵僧乃張坐具. 彌覆五

百餘里. 帝知其神. 乃馳騎而去. □顧. 斯山□

然隨後. 帝叱曰. 爾好□山. 何隨朕耶. 因此而

止. 故以名焉

唐昌寺. 佛光東北四五里. □嶢岡巒. 寺宇幽

邃. 世傳昔宕昌王. 造佛光寺. 安止於此. 因以

名焉. 箋曰. 此說或訛. 疑唐時賜. 額取昌盛爲

名爾

石窟寺. 在佛光東北二十餘里. 儼禪師所造. 正

當山口. 登淸□寺. 路經於此. 遊禮憩息之所

天盆寺. 次南臺北谷. 山形似盆. 其勢如□東

北仙橋. 西南神谿. 池水當心. 樓臺四繞. 今絶

跡矣

王子燒身寺. 次北五六里. 有小巖寺. 大[&FFFF]#寺.

唯[&FFFF]#□餘基. 悉就頹毁. 當時塔廟. 靡有孑

遺. 此地極爲生善. 然遊禮路僻. 到者甚稀.

昔有西京萬善寺尼明月法屋等. 於此結庵

而居. 每誦華嚴涅槃二部. 戒律淸潔. 至神龍

元年而卒

中臺北趾及臺領南. 有二伽藍. 號曰吳[&FFFF]#蔥

[&FFFF]#二寺. 有洪馬寺主. 於此住持. 亦云戒德光.

時威儀動物. 群虎如犬馴擾. 院庭鐘磬空鳴.

如人擊動. 六事不失. 月十常聞. 緇素巡臺. 就

而參禮. 有尼三五人. 年盡期□. 寺主百年不

下山谷. 長安三年正月遷逝

五王城五王寺. 修創奇異. 未知何代五王立

中              欄

名建寺. 周圍尙有桑林棗園遺跡. 遊謁者. 思

慕忘返

東臺南足南嶺上. 有觀海寺. 內有明月池. 方

圓一里. 水深八尺. 雖在晦朔. 月影中現. 夾池

有二松[&FFFF]#(力鬼切)枝莖相□. 每淸風發韻. 有如

琴瑟. 雁門人王石琦. 太原郭上行. 晉州魏法

才. 繁峙薛思恭等. 一千餘人. 巡禮東臺. 忽至

此寺. 會大霖雨. 七日不止. 乃虔誠發願. 因得

晴霽. 但雲敷不散. 東極於海. 浩然一色. 平若

大川. 於中現盧舍那像. 幷聞說法. 後郭上行

等十餘人. 發心出家. □得剃染. 咸有高節

東臺東大會谷內. 有銅鐘寺. 魏時所置. 寺有

銅鐘. 可受三十斛. 形如瓮腹. 身作八□. 刻子

魏都金剛. 塡陷象鼻隱起. 雜寶莊嚴. 龍象繞

身. 神仙遍腹. 參辰日月. 釋梵之. 列於頂

上. 中平元年. 有僧惠澄. 寓止玆寺. 後因傳戒.

遠赴京都. 數載方還. 失鐘所在. 徘徊惻愴. 痛

悼彌深. 忽見異人. 僧詰其所. 答云. 余此山神.

鐘已收入金剛窟中. 本兜率天王所造. 澄曰.

非也. 此是拘樓秦佛之時所造. 山神何故收

入金剛窟內. 澄遂於寺勒石. 爲銘曰. 寺法鼓

窟爲□. 擊振吼□□聞. 集賢聖滅苦因. 被收

入金剛輪. 誰得知見山神. 萬聖前六時聞. 書

翠鳳鐫白銀. 表銅鐘之去處. 絶後代之疑人

溫湯寺. 五王之所造. 昔五王子者. 不知何

代. 宿植善根. 得爲王子. 又緣惡業. 染伽摩

羅疾. 乃遷入山. 於此溫泉□浴. 疾遂□愈.

身復輕安. 造寺住持. 因溫湯爲號. 寺內有塼

塔一所. 可高二丈. 層給三重. 中有盧舍那像.

下              欄

文殊普賢. 及餘部從靡不畢具. 唐萬歲通天

中. 有僧慈雲. 創此安置. 厥後巡遊之人. 往

還不絶

淸□嶺南三十餘里. 入大谷中. 有嵌巖寺. 小

柏寺. 嵌巖寺有佛殿門樓. 小柏寺中. 有色

圖二所. 一當路口. 一在谷中. 山東之人. 多此

安泊. 北有萬畝平. 是李澄師莊. 爲普通供養.

昔有僧. 念阿彌陀佛. 一念擲一菉豆. 在十斛

甕內. 念滿此甕. 乃見阿彌陀佛來迎. 因而化

去

赤崖寺. 臨路半崖. 安置其寺. 懸泉滴. 溜水

透巖. 下去七八里許. 俯視靈壽鎭定. 復見易

州抱腹功德山

東峨谷南. 有鐵勤寺. 向陽寺. 日照寺.  壘石

寺. □在谷中. 林木高深. 聯綿不絶. 佛光寺

僧. 多來棲止

入東峨谷. 有大會寺. 浴王寺. 楡勤寺. 乳石

寺. 東尖寺. 右上伽藍. □在於谷之內. 多居

巖Ｃ. 內有捐身崖. 薩□崖. 割肉坐石等處. 面

有熊頭寺. 豹子寺. 黑山寺. 甘泉寺. 望臺寺.

相距不遠. 十里至十五里間. □據形勝. 佛廟

精舍. 各各有之

石泥和尙者. 不知何代人也. 聞諸古老人云.

住西臺近東北谷下巖間. 修道. 每至午際. □

泥成劑. 以充中食. 人莫能測. 後不知其終

東臺北四十餘里谷底. 有華林寺. 香雲寺. 寺

東五十里. 有香[&FFFF]#寺. 寺邊有乳頭香[&FFFF]#. [&FFFF]#南

有八九十里. 有慈雲寺. 石室寺. 下有龍盤

寺. 有龍形石上盤屈存焉. 次南有光明寺. 萬

經數: 二○九九

經名: 廣淸□傳卷中

頁數: 一一○九

上              欄

像寺. 龍泉寺. 鳳嶺寺. 慈雲在大會谷中. 石室

在溫湯嶺上. 盤龍寺. 正當川下. 光明寺萬

像寺. 見者不同. 或出或沒. 有人曾見. 在南嶺

寺邊. 有栗[&FFFF]#果園. 有僧見在川內. [&FFFF]#測其

由. 臺山境界. 不可依言取定. 多致差玄. 蓋諸

聖權宜化現. 遭遇各異爾

有二化寺. 按靈跡記. 一天城寺. 在五王城北

三五十里. 四面天城. 一川平坦. 雲峰峻拔. 雪

瀑湍流. 據昔古伽藍傳云. 化寺. 不依地立. 現

在空中. 菩薩道場. 文殊淨刹. 朱樓紺殿. 七寶

所成. 紫金白銀. 琉璃玳瑁. 珠網交絡. □出雲

霞. 得遇之人. 塵機頓息. 有池水. 深丈四五尺.

淸澈見底. 平滿下流. 時有靈禽羽毛五色. □

池上下. 和鳴淸亮. 亦有茅庵草堂十五餘

所. 居山半腹. 莫測凡聖. 遊臺之人. 有時得

見

東臺東華林寺山麓下. 有一古寺. 不中題額.

院庭之中. 寬一二里. 四面雲峰. 如同刻削. 踞

山半腹. 締構精藍. 寶塔○空. 實非人造. 昔有

閏禪師者. 德行高潔. 遊歷至此. 忽逢化寺. 見

二老人. 容狀非凡. 行如奔馬. 經此山□. □忽

之間. □見少年. 語音和雅. 猶如鐘磬. 口稱

偈云. 上善之語可放. 中下之善可收. 金剛之

寶可用. 醍□妙藥可服. 其僧. 凝思寂. 聽記其

所說. 有公孫生之俊辯. 舍利子雄才. 窮三界

之根源. 同一乘之句義. 遺僧聖藥. 遂得服餌

之法. 僧旣受敎旋. 卽不見人. 旣莫識寺. 亦

難逢. 或化或眞. 不可知矣

中臺東南有玉華寺. 世傳. 昔有五百梵僧. 彼

中              欄

中修習定慧之業. 九夏二暑. 卽就中臺安居.

三冬凝寒. 卽返玉華. 禪誦勵精. 苦志不廢

寸陰. 常有□三十頭. 不煩驅策. 從北川上

下. 運齋糧以供僧用. 如此凡數十載. 未嘗

闕乏. 卽今中臺[&FFFF]#堂之北. 猶有舊寺基址存

焉

廣淸□傳卷上

廣淸□傳卷中

淸□山大華嚴寺壇長妙濟

大師賜紫沙門延一重編

菩薩化身爲貧女八

天女三昧姑九

安生塑眞容菩薩十

生雲和尙心聰明十一

佛陀波利入金剛窟十二

無著和尙入化般若寺十三

神英和尙入化法華院十四

道義和尙入化金閣寺十五

法照和尙入化竹林寺十六

亡身徇道僧俗十七

州牧宰官歸信十八

高德僧事跡十九

菩薩化身爲貧女八

大孚靈鷲寺者. 九區歸嚮. 萬聖修崇. 東漢肇

基. 後魏開拓. 不知自何代之時. 每歲首之月.

大備齋會. 遐邇無間. 聖凡混同. 七傳者. 有

下              欄

貧女. 遇齋赴集. 自南而來. ○晨屆寺. □抱二

子. 一犬隨之. 身餘無□. 剪髮以施. 未遑衆

食. 告主僧曰. 今欲先食. 遽就他行. 僧亦許

可. 命□與饌. 三倍貽之. 意令貧女二子俱足.

女曰. 犬亦當與. 僧勉强復與. 女曰. 我腹有

子. 更須分食. 僧乃憤然語曰. 汝心僧食無厭.

若是在腹未生. 曷爲須食. 叱之令去. 貧女被

訶. 卽時離地. □然化身. 卽文殊像. 犬爲師子

兒. 卽善財及于□王. 五色雲氣. 靄然遍空. 因

留苦偈曰

苦瓠連根苦      甛瓜徹Ｃ甛

是吾起三界      □彼可師嫌

菩薩說偈已. 遂隱不見. 在會緇素. 無不驚嘆.

主僧. 恨不識眞聖. 欲以刀□目. 衆人苦勉方

止. 爾後. 貴賤等觀. 貧富無二. 遂以貧女所

施之髮. 於菩薩乘雲起處. 建塔供養. 聖宋雍

熙二年. 重加修飾. 塔基下. 曾掘得聖髮三五

絡. 髮知金色. 頃復變黑. 視之不定. 衆目咸

觀. 誠□思議. 遂還於塔下藏□. 卽今華嚴寺

東南隅塔. 是也

天女三昧姑九

古德相傳云. 有天女三昧姑者. 亡其年代. 自

云. 大聖命我居華嚴嶺. 囑曰. 汝宿緣在此. 宜

處要津. 行菩薩道. 接 引群品. 資供山門. 我亦

照汝. 又與一分供養. 令汝經年不飢不渴. 遠

邇人聞. 禮奉供施者如市. 姑乃募工. 營建精

宇. 不日而成. 躬詣鄕川化人. 米[&FFFF]#身自背負.

以充供養. 川陸之人. 迎施者唯恐在後. 遊臺

黑白之衆供. 億無算. 姑自負重一石. 輕疾如

經數: 二○九九

經名: 廣淸□傳卷中

頁數: 一一○

上              欄

風. 復加一石. 亦無困□. 厥後. 諸□□實. 用

之不竭. 一日巡禮者衆. 弟子白曰. 瓮飯盡矣.

姑曰. 何以妄語. 持□具攬之. 飯卽盈滿. 供給

無盡. 他物所須. 大率如此. 四方巡禮者. 欲

心見大聖. 來請於姑. 姑言. 但至誠竭慮. 焚

香心請. 卽見金色. 及一萬衆. 種種光明. 依言

如願. 至貞元三年二月十五日. 忽謂門徒曰.

吾化緣方畢. 今可歸天. 汝依吾誡. 無令斷絶.

語訖而去. 是日祥雲映谷. 天樂響空. 異香□

□. 彌滿林壑. 群鳥歡□. 百獸鳴吼. 有吉祥.

白鶴槃旋. 經日而去. 門徒無生衆等. 咸依師

囑. 供養不絶

安生塑眞容菩薩十

大孚靈鷲寺之北. 有小峰. 頂平無林木. □然

高顯. 類西域之鷲峰焉. 其上. 祥雲屢興. 聖容

頻現. 古謂之化文殊臺也. 唐景雲中. 有僧法

雲者. 未詳姓氏. 住大華嚴寺. 每惟大聖示化.

方無尊像. □四方遊者. 何所瞻仰. 乃繕治堂

宇. 募工儀形. 有處士安生者. 不知從何而至.

一日應召. 爲雲塑像. 雲將厚酬其直. 欲速疾

工. 生謂雲曰. 若不目睹眞像. 終不能無疑. 乃

焚香懇啓移時. 大聖忽現於庭. 生乃欣踊□

地. 祝曰. 願留食頃. 得盡模相好. 因卽塑之.

厥後. 心有所疑. 每一□顧. 未嘗不見文殊之

在傍也. 再○功畢. 經七十二現. 眞儀方備. 自

是靈應□□. 遐邇歸依. 故以眞容目院焉. 聖

宋太宗皇帝踐位. 神武天資. 克平僞主. 重恢

宇宙. 再造生靈. 故得像敎彌隆. 靈峰更弊. 初

遣中使. 詣五臺山. 焚香虔祝. 特加修建. 太平

中              欄

興國之五年四月十五日. ○使臣蔡廷玉. 內臣

楊守遵等. 詣五臺山菩薩院. 與僧正淨業. 同

計度修造事. 及同部轄工匠等. 幷○河東河

北兩路轉運. 給五臺山菩薩院修造費用. 至

七年八月二十二日. 張廷訓等. 奏修造功畢.

皇帝先自下西蜀. 後於興國二年丁酉歲. ○

於成都府. 寫造第五大藏金字經一藏. 至八年

癸卯歲七月五日. ○內臣安重誨監送. 就吾

臺山菩薩院安置. 每歲度僧五十人. 眞宗皇

帝御宇景德四年. 特賜內庫錢一萬貫. 再加

修葺. 幷建大閣一座. 兩層十三間. 內安眞容

菩薩. 賜額. 名奉眞之閣. 歲遣內臣詣山. 設齋

供養. 自是. 層樓廣殿. 飛閣長廊. 雲日相輝.

金碧交映. 莊嚴崇奉. ○逸前代矣. 仁宗皇帝.

纘祖考之丕業. 典儒釋之大敎. 屢遣中使. 齋

供詣山. 每郊□禮畢. 道場設齋供養. 寶玩之

屬. 多出禁掖. 慶曆八年春三月. ○遣內侍黃

門謝禹圭. 送寶冠一戴. 先是. 慶曆至皇祐三

年. 朝廷三次遣使頒降. 太宗眞宗仁宗皇帝

三朝. 御書凡一百八十軸. 幷天竺字源七冊.

後有山門僧守法慧順□. 於瑞相殿北. 重建

大閣一座. 兩層凡一十三楹. 於上層. 置[&FFFF]#官

分布. 中楹安盧舍那佛像. 四周造萬聖像. 彫

刻彩繪. 備極工巧嘉祐二年丁酉歲. ○遣入

內. 內侍省黎永德. 送御書飛白寶章閣牌額

一面. 詣眞容院. 於三月二十二日. 安□閣上.

若匪皇上留心聖敎. 注想靈峰. 則何以屢□

寶嚴. 躬○神翰. 肉太宗朝舊○. 山寺土田. 盡

□租賦. 自古朝廷崇尙. 建立伽藍. 廣度僧尼.

下              欄

除[&FFFF]#差役. 何止一端. 所以北齊數州之傾俸.

有唐九帝之□光者歟

牛雲和尙心聰明十一

僧牛雲者. 雁門人也. 俗姓趙氏. 童蒙之歲. 有

似癡□. 父母送之□堂(學堂也)都無言覽之意. 獨

見僧尼. 擎□作禮. 年十二. 其親送之(往也)華嚴

寺善住閣院. 出家. 禮淨覺爲師. 每令汲水拾

薪. 衆皆譏其庸鈍. 年滿受具. 殊無誦習. □三

十六歲季冬月. 乃發志誠內. 自惟忖曰. 我見

人. 云臺上每有文殊現身. 我今跣足而去. 若

見文殊. 唯心聰明. 學誦經法. 時方雪寒. 心無

退憚. 先至東臺頂. 忽見一老人. 然火而坐. 雲

問曰. 如此雪寒. 從何方而來. 老人曰. 吾從山

下來. 雲曰. 爲何道上. 全無脚跡. 老人云. 吾

從雪前來. 復詰雲曰. 師有何心願. 冒雪跣足

而至. 豈不苦也. 雲曰. 吾雖爲僧. 自嗟蒙鈍.

不能誦念經法. 老人曰. 來意若何. 曰心見文

殊菩薩. 惟乞聰明. 老人云. 奇哉. 老人又問.

此處不見文殊菩薩. 更擬何之. 雲曰. 更上北

臺. 老人曰. 吾亦欲去. 雲曰. 同去得否. 老人

曰. 請師先行. 雲乃遊遍臺頂告別. 老人向西

而去. 至暮. 方抵北臺. 亦見老人. 然火而坐.

牛雲驚疑. 謂老人曰. 適向東臺. 相別吾先來.

何爲老人已至. 老人云. 師不知要路. 所以

來遲. 雲雖承此語. 心謂. 只此老人. 應是文

殊師. 乃禮拜. 老人曰. 吾是俗人. 不應作禮.

雲但設拜. 情更不移. 良久老人云. 候吾入定.

觀汝前身作何行業而闇鈍也. 老人□似閉

目. 遽卽語曰. 汝前生爲牛. 因載寺家藏經. 今